गौरतलब है कि नेपाल का करीब 90 फीसदी कारोबार और आयात भारत से ही होता रहा है. इस के बाद भी चीन से व्यापार के लिए सीमा खोलने की गुहार लगा कर नेपाल ने भारत और मधेशियों को ठेंगा दिखा दिया है. नेपाल ने मधेशियों को यह साफ कर दिया है कि वह भारत से सामानों के आने का और ज्यादा इंतजार नहीं कर सकता है. और भारत के बगैर भी उस का काम चल सकता है. भारत की अनदेखी कर नेपाल यह भूल गया है कि नेपाल में जरूरी सामान पहुंचाने का इकलौता रास्ता सड़क है जो भारत की ओर से ही गुजरती है. संविधान के विरोध में मधेशियों के आंदोलन की वजह से सारा रास्ता ठप हो गया. फलस्वरूप नेपाल में रोजमर्रा की जरूरी चीजों की किल्लत बढ़ने लगी थी.